ddrg/super_eurlex huggingface dataset:
(87)

I sin beslutning om at iværksætte proceduren bemærkede Kommissionen i denne forbindelse, at det hedder i Altmark-dommen: »Det [er] på ingen måde er udelukket, at et offentligt tilskud til en virksomhed, som alene leverer lokale eller regionale transportydelser, og som ikke leverer transportydelser uden for den oprindelige medlemsstat, ikke desto mindre kan have indvirkning på samhandelen mellem medlemsstater. Når en medlemsstat således yder et offentligt tilskud til en virksomhed, kan den pågældende virksomheds stilling inden for levering af transportydelser derved blive opretholdt eller styrket med den konsekvens, at chancerne for de virksomheder, der er etableret i de øvrige medlemsstater, for at levere transportydelser på denne medlemsstats marked herved blive formindskede (jf. i denne retning dom af 13.7.1988, sag 102/87, Frankrig mod Kommissionen, Sml. 1988, s. 4067, præmis 19, dom af 21.3.1991, sag C-305/89, Italien mod Kommissionen, Sml. 1991 I, s. 1603, præmis 26, og dommen i sagen Spanien mod Kommissionen, præmis 40). Dette er i nærværende sag ikke blot en hypotetisk konstatering, idet flere medlemsstater, som det bl.a. fremgår af Kommissionens indlæg, siden 1995 er begyndt at åbne visse transportmarkeder for konkurrence fra virksomheder etableret i de øvrige medlemsstater, således at flere virksomheder allerede tilbyder transportydelser i byer, forstæder eller regioner i andre medlemsstater end deres hjemstat. Endelig bemærkes, at i henhold til Domstolens faste praksis findes der ikke en grænseværdi eller en procentsats, hvorunder samhandelen mellem medlemsstater ikke vil blive påvirket. Den omstændighed, at en støtte er forholdsvis ubetydelig, eller at den støttemodtagende virksomhed er af beskeden størrelse, udelukker således ikke på forhånd, at samhandelen mellem medlemsstaterne kan være påvirket (jf. Tubermeuse-dommen, præmis 43, og dommen i sagen Spanien mod Kommissionen, præmis 42). Den anden betingelse for anvendelse af traktatens artikel 92, stk. 1, i henhold til hvilken støtten skal kunne påvirke samhandelen mellem medlemsstater, afhænger derfor ikke af, om de leverede transportydelser er lokale eller regionale, eller af størrelsen af det omhandlede aktivitetsområde« (12).
DA Den Europæiske Unions Tidende L 95/41

RÅDETS AFGØRELSE

af 30. marts 2009

om godkendelse af den europæiske masterplan for lufttrafikstyringen under ATM-forskningsprojektet i forbindelse med det fælles europæiske luftrum (SESAR)

(2009/320/EF)

RÅDET FOR DEN EUROPÆISKE UNION HAR —

under henvisning til artikel 1, stk. 2, i Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (1),

under henvisning til forslag fra Kommissionen,

under henvisning til Rådets resolution af 30. marts 2009 om godkendelse af den europæiske masterplan for lufttrafikstyringen under ATM-forskningsprojektet i forbindelse med det fælles europæiske luftrum (SESAR), og

Den første version af den europæiske masterplan for lufttrafikstyringen, der er resultatet af SESAR-projektets definitionsfase med væsentlige bidrag fra relevante private interessenter, er grundlaget for udarbejdelsen af SESAR-fællesforetagendets arbejdsprogram og SESAR-projektets udviklingsfase, med forbehold af indgåelsen af et tilstrækkeligt antal medlemskabsaftaler —

TRUFFET FØLGENDE AFGØRELSE:

Eneste artikel

Den europæiske masterplan for lufttrafikstyringen under ATM-forskningsprojektet i forbindelse med det fælles europæiske luftrum (SESAR) godkendes.

Udfærdiget i Bruxelles, den 30. marts 2009. På Rådets vegne P. BENDL Formand

(1) EUT L 64 af 2.3.2007, s. 1.
(51)

For det tredje var frugt- og grøntsagssektoren på tidspunktet for bevilling af støtten fuldstændig åben over for konkurrence og præget af en stærk samhandel inden for EU (12). Den kendsgerning, at der findes en fælles markedsordning for sektoren, vidner i øvrigt om betydningen af samhandlen med frugt og grøntsager inden for Fællesskabet og om viljen til at sikre ikkekonkurrencefordrejende vilkår på det fælles marked. De pågældende foranstaltninger, som sigtede mod at manipulere med priserne og de markedsførte mængder, påvirkede derfor samhandlen og fordrejede konkurrencen. Med hensyn til foranstaltninger for udenlandske markeder viser Domstolens retspraksis, at det under hensyntagen til den indbyrdes afhængighed mellem de markeder, EU-producenterne opererer på, ikke er udelukket, at en støtte kan fordreje konkurrencen inden for Fællesskabet ved at styrke operatørernes konkurrenceposition, selv om støtten fremmer produkter til eksport uden for Fællesskabet (13). Kriterierne om påvirkning af samhandlen og konkurrencefordrejning er derfor fuldstændig opfyldt.
(50)

Kommissionen accepterer Italiens forklaring om, at en gastæt adskillelse mellem ovnkammer og forbrændingskammer er nødvendig, men finder, at denne forklaring ikke godtgør, at investor havde truffet en klar beslutning om at ville vælge en højere standard med hensyn til miljøbeskyttelsen. Kommissionen mener tværtimod, at denne investering ville være blevet gennemført under alle omstændigheder, som forklaret ovenfor. Brevet af 3. oktober 2007 gav Italien mulighed for at argumentere mod Kommissionens udtalelser, men landet benyttede sig ikke heraf. Kommissionen konstaterer derfor, at investeringen i stenforingen af ovnen ville være blevet gennemført under alle omstændigheder, af økonomiske årsager eller for at garantere videreførelsen af værkets koksproduktion.
(2)

Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3) er fra den 1. januar 2009 blevet ophævet og erstattet af Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (4).
(44)

I punkt 49 i Kommissionens meddelelse »Mod en effektiv gennemførelse af Kommissionens beslutninger, som pålægger en medlemsstat at tilbagesøge ulovlig og uforenelig statsstøtte« er det fastsat, at medlemsstaten for at beregne det nøjagtige støttebeløb, der skal tilbagesøges fra hver støttemodtager under ordningen, kan anvende de de minimis-kriterier, »der var gældende på tidspunktet for ydelsen af den ulovlige og uforenelige støtte, der er genstand for tilbagesøgningsbeslutningen«.
(2)

Ved afgørelse 2007/73/EF (2) udpegede Kommissionen de syv medlemmer af undersøgelsesgruppen for rådgivning om regnskabsstandarder den 8. februar 2007 for en treårig periode, som kan forlænges. For at sikre en løbende fornyelse af gruppen kan gruppen beslutte at udskifte to eller tre medlemmer ad gangen. Gruppen har besluttet at udskifte tre medlemmer i 2009 —
(79)

Med hensyn til kravet om, at sandsugere skal udføre søtransport i mindst 50 % af deres driftstid, bemærker Kommissionen, at »søtransport« i forbindelse med sandsugning er defineret i punkt 3.1, 16. afsnit, i retningslinjerne som »transport på havet af opgravede materialer«, og at det ikke omfatter »opgravning eller opmudring som sådan«. I denne forbindelse bemærker Kommissionen, at opgravning eller sandsugning som sådan er udelukket fra definitionen på støtteberettigede sandsugningsaktiviteter som beskrevet i bekendtgørelsen af 27. maj 2005. Kommissionen anser endvidere »sejlads mellem indvindingsplads og det sted, hvor de indvundne materialer skal losses«, og »sejlads mellem indvindingspladser« for transport af opgravede materialer. Kommissionen medgiver også, at skibe inden for søtransport ikke altid sejler i læsset stand som følge af skævheder på visse handelsruter. Det er derfor logisk ved analogi at betragte »sejlads mellem havn og indvindingsplads« og »sejlads mellem lossested og havn« som søtransport. Tilsvarende er »losning« en integrerende del af søtransport. Endelig bemærkes, at når sandsugere yder assistance på havet på foranledning af offentlig myndighed, er den tid, de direkte og udelukkende bruger på at yde den assistance, til gavn for søtransporten.
(7)

Medlemsstaten kan i henhold til artikel 33, stk. 7, i forordning (EF) nr. 1290/2005 beslutte at indstille inddrivelsesproceduren, efter at programmet for udvikling af landdistrikterne er afsluttet. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelse ikke er mulig på grund af, at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for den første administrative eller retslige konstatering eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. Den berørte medlemsstat skal i den sammenfattende oversigt, der er omhandlet i artikel 33, stk. 4, i forordning (EF) nr. 1290/2005, angive de beløb, for hvilke det er blevet besluttet ikke at fortsætte inddrivelsesprocedurerne, samt begrundelsen herfor. Disse beløb betales ikke af de pågældende medlemsstater, men derimod af EU-budgettet. Denne beslutning foregriber ikke eventuelle senere overensstemmelsesbeslutninger, jf. artikel 33, stk. 5, i nævnte forordning.
(41)

I beslutningen om procedurens indledning erkendte Kommissionen, at IBG-fondens betingelser for at opsige aftalen om passive indskud tilsyneladende ligner de betingelser, der gælder for gældsinstrumenter, da investeringen kan bringes til ophør i tilfælde af kontraktbrud, misligholdelse, urigtige oplysninger eller kontrolændring. Kommissionen tog hensyn til, at forskellene i terminologien kun var udtryk for, at IBG-fondens passive indskud har nogle særlige karakteristika i forhold til standardgældsinstrumenter. Opsigelsesbestemmelserne for IBG-fondens passive indskud ligner derfor i princippet opsigelsesbestemmelserne for standardgældsinstrumenter, når der ses bort fra de terminologiske forskelle.
(1)

Virksomheden Vitatene indgav den 30. august 2007 en ansøgning til de kompetente myndigheder i Det Forenede Kongerige om tilladelse til at bringe lycopen fra Blakeslea trispora i omsætning som en ny levnedsmiddelingrediens; Det Forenede Kongeriges kompetente fødevarevurderingsorgan afgav den 17. oktober 2007 den første vurderingsrapport. I denne rapport konkluderedes det, at der — i lyset af at der var indgivet andre ansøgninger vedrørende lycopen — var behov for yderligere vurdering for at sikre, at tilladelserne til at anvende de forskellige lycopener som nye levnedsmiddelingredienser gives på de samme betingelser.
(9)

Medlemsstaterne kan i henhold til artikel 32, stk. 6, i forordning (EF) nr. 1290/2005 beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelse ikke er mulig på grund af, at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis denne beslutning er truffet inden for en frist på fire år efter datoen for den første administrative eller retslige konstatering eller på otte år, hvis inddrivelsen er genstand for søgsmål ved de nationale domstole, bør de finansielle konsekvenser af den manglende inddrivelse bæres fuldt ud af EU-budgettet. I den sammenfattende oversigt, der er omhandlet i artikel 32, stk. 3, i forordning (EF) nr. 1290/2005, angives de beløb, for hvilke medlemsstaten har besluttet ikke at fortsætte inddrivelsesprocedurerne, samt begrundelsen for beslutningen herom. Disse beløb betales ikke af de pågældende medlemsstater, men derimod af EU-budgettet. Denne beslutning foregriber ikke fremtidige overensstemmelsesbeslutninger, der træffes i henhold til nævnte forordnings artikel 32, stk. 8.
(3)

Finland har anmodet om tilladelse til at yde hektarstøtte for visse arealer, der er tilsået med frø af sorter af Gramineae (græs) og Leguminosae (bælgplanter), der er opført i bilag XIII til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (2), med undtagelse af Phleum pratense L. (Timothy), og for visse arealer, der er tilsået med sædekorn.
b)

Angiv nærmere de foranstaltninger, der er truffet for at sikre, at der udarbejdes en fortegnelse over lukkede anlæg inden 1. maj 2012.
DA Den Europæiske Unions Tidende L 109/52

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/2/2009

af 21. april 2009

om accept af bidrag fra tredjelande til Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2009/356/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 25, stk. 3,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (Atalanta), særlig artikel 10, stk. 2, om tredjelandes deltagelse, og

ud fra følgende betragtninger:

(1) Den øverstbefalende for EU-operationen afholdt styrkeopbygnings- og bemandingskonferencer den 17. november og 16. december 2008 og den 19. marts 2009.

(2) I forlængelse af henstillingerne fra EU-operationens øverstbefalende og EU's Militærkomité (EUMC) om bidrag fra Norge bør Norges bidrag accepteres.

(3) I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet —

TRUFFET FØLGENDE AFGØRELSE:

Artikel 1

Bidrag fra tredjelande

På baggrund af styrkeopbygnings- og bemandingskonferencerne accepteres bidraget fra Norge til EU's militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta).

Artikel 2

Ikrafttræden

Denne afgørelse har virkning fra dagen for vedtagelsen.

Udfærdiget i Bruxelles, den 21. april 2009. På Den Udenrigs- og Sikkerhedspolitiske Komités vegne I. ŠRÁMEK Formand

(1) EUT L 301 af 12.11.2008, s. 33.
(3)

De tyske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom dossieret blev forelagt for Den Stående Komité for Fødevarekæden og Dyresundhed.
Bank- og konkurslovene ændres, så de er i stand til rettidigt og effektivt at reagere over for kriseramte banker. Det vil være en central målsætning med ændringerne at styrke beføjelserne for bobestyrere af banker, som er placeret under særlig bobehandling. Foruden løsningsstrategier for banker bør Rumæniens centralbanks afhjælpende beføjelser styrkes med bestemmelser, der giver den mulighed for at anmode om, at indehavere af store aktieposter øger deres aktiekapital og støtter banken finansielt. Finanstilsynet vil blive styrket i overensstemmelse med den relevante EU-lovgivning. Der vil desuden blive indført mere detaljerede rapporteringskrav, for så vidt angår likviditet. Derudover bør procedurerne for aktivering af indskudsgarantier ændres med henblik på at forenkle og afkorte fristen for udbetalinger. Ifølge den ændrede lovgivning vil indskudsgarantien efter Rumæniens centralbanks godkendelse blive aktiveret inden for 20-dagesperioden. Endelig har Rumæniens centralbank påtaget sig at udvide rækken af aktiver, der kan accepteres som sikkerhedsstillelse, med henblik på at garantere, at likviditetsforsyningen er tilstrækkelig. I betragtning af de særlig omstændigheder bør det lovmæssigt fastsatte minimumsniveau for nøgletallet for kapitalgrundlaget forhøjes fra 8 % til 10 % på et passende tidspunkt.
27.

I denne kategori fritages flyvninger, der alene har til formål at udføre videnskabelig forskning. Den videnskabelige forskning skal helt eller delvist udføres under flyvningen for, at fritagelsen gælder. Transport af videnskabsfolk eller forskningsudstyr er i sig selv utilstrækkeligt til at fritage en flyvning.
3.2.3.

Den anden etape i vurderingen vurderer sikkerhedsniveauet som acceptabelt, hvis MWA ikke overstiger den nationale referenceværdi plus et 20 %-toleranceinterval. Hvis denne betingelse ikke er opfyldt, skal agenturet anmode sikkerhedsmyndigheden i den pågældende medlemsstat om at redegøre for de særlige karakteristika ved den enkeltulykke med højeste konsekvens (i form af dræbte og vægtede alvorlige personskader) i de seneste års observation, som omhandlet i punkt 3.1, bortset fra de år, der er brugt til at bestemme den nationale referenceværdi. Hvis denne enkelte ulykke er mere alvorlig, i form af konsekvenser, end den alvorligste enkeltulykke inkluderet i de data, der er brugt til at bestemme den nationale referenceværdi, skal den være udelukket fra statistikkerne. MWA genberegnes derefter for at kontrollere, om det ligger inden for ovennævnte toleranceinterval. Hvis dette er tilfældet, anses sikkerhedsniveauet for acceptabelt. Hvis dette ikke er tilfældet, skal proceduren fortsætte med den tredje etape i vurderingen.
(1)

For at sætte skub i udviklingen af et konkurrencedygtigt indre marked for mobile satellittjenester (MSS) i hele Fællesskabet og efterhånden sikre geografisk dækning i alle medlemsstaterne er der ved beslutning nr. 626/2008/EF indført en fællesskabsprocedure for fælles udvælgelse af operatører af mobile satellitsystemer, der i overensstemmelse med Kommissionens beslutning 2007/98/EF (2) bruger 2 GHz-frekvensbåndet, som omfatter frekvenserne 1 980-2 010 MHz for jord-til-rum-kommunikation og 2 170-2 200 MHz for rum-til-jord-kommunikation.
(2)

Artikel 10, stk. 3 og 4, i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3) fastsætter kriterierne for fordelingen af de beløb, der hidrører fra den graduering, der er fastsat i stk. 1 i nævnte artikel. Disse bestemmelser er nu indføjet i artikel 9, stk. 2 og 3, i forordning (EF) nr. 73/2009.
(4)

Den eksterne finansiering forventes at forblive under stærkt pres, eftersom det vedholdende, om end faldende, underskud på de løbende poster sammen med behovet for at forlænge store kortfristede og længerefristede lån denomineret i udenlandsk valuta næppe vil blive helt opvejet af udenlandske direkte investeringer og andre indstrømninger til finans- og kapitalposterne i 2009-2011. Det eksterne finansieringsbehov skønnes at udgøre omkring 20 mia. EUR i tidsrummet frem til første kvartal af 2011. Ydes den gensidige bistand, antages de udenlandske bankers refinansieringsrate af deres eksponering mod Rumænien at være 100 % i overensstemmelse med kravet til de største udenlandske banker om at bibeholde deres eksponering mod Rumænien (som det er bekræftet i deres fælles erklæring af 26. marts 2009), hvorimod refinansieringsraten for selskabers eksterne gæld til moderselskaber og rumænske bankers eksterne gæld antages at være 50 % i 2009. For 2010 og 2011 antages refinansieringsraten for de samlede forfaldne udenlandske forpligtelser at blive 100 % i tråd med den forventede stabilisering af finansmarkederne og fornyet vækst på Rumæniens vigtigste eksportmarkeder. Ud over et tilstrækkeligt højt mål for reserverne af udenlandsk valuta (over 100 % af den kortfristede eksterne gæld i restløbetiden) er der anlagt forsigtige skøn over anden kapitaludstrømning, f.eks. udtræk af valutaudlændinges indskud, fald i handelskreditter og udstrømning af porteføljeinvesteringer, med henblik på at skabe en yderligere sikkerhedsmargen i beregningerne.
(4)

Før indledningen af proceduren og i overensstemmelse med artikel 10, stk. 9, i forordning (EF) nr. 2026/97 underrettede Kommissionen USA's repræsentanter om, at den havde modtaget en behørigt dokumenteret klage, hvori det blev påstået, at subsidieret import af natrium, i løs vægt, med oprindelse i USA forvoldte EF-erhvervsgrenen væsentlig skade. USA's repræsentanter blev indkaldt til konsultationer med henblik på at kaste lys over situationen med hensyn til indholdet af klagen og nå til en gensidigt acceptabel løsning. USA's repræsentanter accepterede tilbuddet om konsultationer, og der blev derefter gennemført konsultationer den 11. juli 2008. Man nåede ikke frem til en gensidigt acceptabel løsning i forbindelse med konsultationerne. Der blev dog taget behørigt hensyn til de amerikanske repræsentanters bemærkninger til påstandene i klagen om, at den påståede subsidieordning ikke var udligningsberettiget.
(4)

Kommissionen underrettede officielt klageren, den eneste kendte eksportør/producent i USA, importører og brugere, som den vidste var berørt, og USA's repræsentanter om indledningen af undersøgelsen. De interesserede parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der var fastsat i indledningsmeddelelsen.
(3)

De franske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom dossieret blev forelagt for Den Stående Komité for Fødevarekæden og Dyresundhed.